open-index/open-wikipedia-markdown huggingface dataset:
โรงเรียนท่าปลาอนุสรณ์ 1

**โรงเรียนท่าปลาอนุสรณ์ 1** เป็น **[[โรงเรียน]]ระดับประถมศึกษาขนาดกลาง** ตั้งอยู่ที่ ตำบลท่าปลา อำเภอท่าปลา จังหวัดอุตรดิตถ์ สังกัดสำนักงานเขตพื้นที่การศึกษาอุตรดิตถ์เขต 2 สำนักงานคณะกรรมการการศึกษาขั้นพื้นฐาน กระทรวงศึกษาธิการ แบ่งการเปิดการสอนเป็น ระดับประถมศึกษา และระดับก่อนประถมศึกษา

## ประวัติ

thumb|200px|หอประชุมโรงเรียนท่าปลาอนุสรณ์ 1

**โรงเรียนท่าปลาอนุสรณ์  1** ตั้งอยู่ในเขตเทศบาลตำบลท่าปลา หมู่ที่ 1 ตำบลท่าปลา อำเภอท่าปลา จังหวัดอุตรดิตถ์ สังกัดสำนักงานเขตพื้นที่การศึกษาอุตรดิตถ์ เขต 2 สำนักงานคณะกรรมการการศึกษาขั้นพื้นฐาน กระทรวงศึกษาธิการ รับผิดชอบในเขตบริการการศึกษาหมู่ที่ 1 และหมู่ที่ 6 มีพื้นที่ 19 ไร่ 2 งาน 89 ตารางวา อยู่ห่างจากจังหวัดอุตรดิตถ์ ประมาณ 41 กิโลเมตร ห่างจากสำนักงานเขตพื้นที่การศึกษาอุตรดิตถ์ เขต 2 ประมาณ 56 กิโลเมตร

ในปี พ.ศ. 2549 มีจำนวนนักเรียนทั้งสิ้น 644 คน ชาย 326 หญิง 318 คน ข้าราชการครูที่ทำการสอน 26 คน พนักงานราชการ 1 คน นักการภารโรง 1 คน ผู้บริหารคนปัจจุบันคือ นายสักศิกดิ์ สิงห์ทอง ตำแหน่งผู้อำนวยการสถานศึกษา

## สัญลักษณ์โรงเรียนท่าปลาอนุสรณ์ 1
### สีประจำโรงเรียน
* สีฟ้า-ขาว

## ที่ตั้ง

* โรงเรียนท่าปลาอนุสรณ์ 1 มีเนื้อที่ทั้งหมด 21 ไร่ 2 งาน 76 ตารางวา

มีอาณาเขตติดต่อดังนี้

* **ทิศเหนือ** ติดต่อกับ ตลาดอำเภอท่าปลา
* **ทิศใต้** ติดต่อกับ เขตเทศบาลตำบลท่าปลา
* **ทิศตะวันออก** ติดต่อกับ โรงเรียนท่าปลาประชาอุทิศ สถานีตำรวจและที่ว่าการ อำเภอท่าปลา
* **ทิศตะวันตก** ติดต่อกับ ชุมสายโทรศัพท์ เกษตรอำเภอท่าปลา

## อาคารสถานที่

* อาคารเรียน แบบ ป. 1 ฉ จำนวน 21 หลัง
* หอประชุม จำนวน 21 หลัง
* อาคารเรียนแบบ ป.1 ฉ จำนวน 21 หลัง
* หอประชุมโรงอาหาร จำนวน 21 หลัง
* บ้านพักครู จำนวน 21 หลัง
* ห้องน้ำ ห้องสุขา จำนวน 21 หลัง


ไฟล์:ท่าปลาอนุสรณ์ 2.jpg|อาคารอำนวยการโรงเรียนท่าปลาอนุสรณ์  1


## การติดต่อโรงเรียน

* โทรศัพท์ 055-499-116

## อ้างอิง

*  ข้อมูลภาพรวมของโรงเรียนท่าปลาอนุสรณ์ 1 

โรงเรียนท่าปลาอนุสรณ์ 1
หมวดหมู่:สิ่งก่อสร้างในอำเภอท่าปลา
มะพลับ

**มะพลับ** (ชื่อวิทยาศาสตร์: *Diospyros malabarica* (Desr.) Kostel) เป็นไม้ต้นขนาดกลางใบเดี่ยวที่อยู่ในวงศ์ Ebenaceae ซึ่งอยู่ในวงศ์เดียวกับต้นตะโก  ต้นมะพลับนั้นมีดอกขนาดเล็กและผลที่ค่อนข้างกลม แต่ถ้าสุกแล้วสามารถรับประทานได้มีรสชาติอร่อย  ต้นมะพลับนอกจากมีผลที่กินได้แล้วยังมีคุณค่าในทางสมุนไพรสูงมากด้วย

มะพลับเป็นไม้มงคลชนิดหนึ่งของคนไทย กำหนดปลูกไว้ทางทิศใต้ เชื่อกันว่าการปลูกต้นมะพลับในบริเวณบ้านจะทำให้ร่ำรวยยิ่งขึ้น

## อ้างอิง

## แหล่งข้อมูลอื่น

*Diospyros malabarica (Desr.) Kostel. var. malabarica
*Diospyros malabarica - Ayurvedic medicinal plants

หมวดหมู่:ผลไม้
หมวดหมู่:ต้นไม้ประจำจังหวัดของไทย
หมวดหมู่:วงศ์มะพลับ
หมวดหมู่:สมุนไพรไทย
หมวดหมู่:พืชที่ใช้ในอายุรเวท
แทรชเมทัล

**แทรชเมทัล** () เป็นแนวเพลงย่อยของเฮฟวีเมทัล และเป็นหนึ่งในแนวเอ็กซ์ตรีมเมทัล มีลักษณะเด่นคือความเร็วและความก้าวร้าวในจังหวะของเพลง โดยเฉพาะการเน้นริฟฟ์กีตาร์อย่างรวดเร็ว ซึ่งจำเป็นต้องใช้ความสามารถในเทคนิคอย่างมาก นอกจากนี้ยังรวมถึงการกระเดื่องกลองดับเบิลเบสอย่างรวดเร็ว

ต้นกำเนิดของแทรชเมทัลนั้น อยู่ในช่วงปลายทศวรรษที่ 70 และต้นทศวรรษที่ 80 เมื่อวงที่ได้รวมดนตรี นิวเวฟออฟบริติชเฮฟวีเมทัล ได้เกิดเป็นแนวใหม่และพัฒนา มีการเคลื่อนไหวที่แยกตัวไปจากพังค์ร็อก แนวเพลงนี้มีความก้าวร้าวกว่ามากเมื่อเทียบกับ สปีดเมทัล และแนวพวกนี้มักจะมีการผสมผสานข้ามแนวเพลงอย่างชัดเจนจากเมทัล ไปแนวอื่น และได้รับอิทธิพลจากเพลงแนวอื่นที่ไม่ใช่เมทัล เช่น คลาสสิก แจ๊ส

ในช่วงกลางทศวรรษที่ 80 ถือเป็นยุคที่รุ่งเรืองของแทรชเมทัลอเมริกัน โดยเฉพาะของ 4 วงแกนหลัก ที่เรียกกันว่า "บิ๊กโฟว์" (Big 4) จากผลงานอัลบั้ม Master Of Puppets ของเมทัลลิก้า ,Peace Sells...But Who's Buying? ของเมกาเดธ, Reign in Blood ของ สเลเยอร์ อัลบั้มเหล่านี้เข้าสู่กระแสหลักได้ , Among The Living ของ แอนแทรกซ์

## อ้างอิง

หมวดหมู่:ดนตรีร็อก
หมวดหมู่:แนวเพลงย่อยเฮฟวีเมทัล
วัดวังสะโม

**วัดวังสะโม** ตั้งอยู่ที่บ้านวังสะโม หมู่ที่ 1 ตำบลบ้านดารา อำเภอพิชัย จังหวัดอุตรดิตถ์
สังกัดคณะสงฆ์ มหานิกาย มีฐานะเป็นวัดที่ได้รับพระราชทานวิสุงคามสีมา (มีอุโบสถ) สังกัดการปกครองคณะสงฆ์มหานิกาย ภาค 4

## ประวัติ
**วัดวังสะโม** มีที่ดินตั้งวัดเนื้อที่ 8 ไร่ 2 งาน ได้สร้างขึ้นเป็นวัดนับตั้งแต่ประมาณ พ.ศ. 2460 มีนามตามชื่อบ้าน ประชาชนร่วมใจกันจัดสร้างวัดนี้ ได้รับพระราชทานวิสุงคามสีมาเมื่อวันที่ 27 ธันวาคม พ.ศ. 2526 เขตวิสุงคามสีมากว้าง 20 เมตร ยาว 40 เมตร

### รายนามเจ้าอาวาสวัดวังสะโม
(รอเพิ่มเติมเนื้อหาในส่วนนี้)

## อาณาเขตที่ตั้งวัด
(รอเพิ่มเติมเนื้อหาในส่วนนี้)

## ศาสนสถาน-ถาวรวัตถุ
(รอเพิ่มเติมเนื้อหาในส่วนนี้)

## อ้างอิง

* ประวัติวัดในจังหวัดอุตรดิตถ์ สำนักงานพระพุทธศาสนาแห่งชาติจังหวัดอุตรดิตถ์ิ 
* [โครงการไหว้พระปิดทองลูกนิมิต ๙ วัด เฉลิมพระเกียรติ [สำนักงานพระพุทธศาสนาแห่งชาติ]จังหวัดอุตรดิตถ์ิ]

วัดวังสะโม
หมวดหมู่:วัดไทยในสังกัดคณะสงฆ์มหานิกาย
รายชื่อมณฑลของประเทศจีนเรียงตามจำนวนประชากร

thumb|right|300px|แผนที่มณฑลของจีนเรียงตามจำนวนประชากร

ประชากรประเทศจีนปี  2022

## อ้างอิง



หมวดหมู่:ประเทศจีน
เจิมมาศ จึงเลิศศิริ

**เจิมมาศ จึงเลิศศิริ** (เกิด 9 กรกฎาคม พ.ศ. 2502)  ปัจจุบันดำรงตำแหน่งเป็นเหรัญญิกพรรคประชาธิปัตย์ อดีตผู้ช่วยเลขานุการรัฐมนตรีช่วยว่าการกระทรวงศึกษาธิการ (คุณหญิง กัลยา โสภณพนิช) และอดีตสมาชิกสภาผู้แทนราษฎรกรุงเทพมหานคร

## ประวัติ
เจิมมาศ เกิดวันที่ 9 กรกฎาคม พ.ศ. 2502 ที่เขตป้อมปราบศัตรูพ่าย กรุงเทพมหานคร ในครอบครัวชาวไทยเชื้อสายจีน ด้านครอบครัวสมรสกับเอก จึงเลิศศิริ อดีตสมาชิกสภากรุงเทพมหานคร เขตป้อมปราบศัตรูพ่าย (ถึงแก่กรรม 22 มีนาคม พ.ศ. 2563) มีบุตร 2 คน คือ นิภาพรรณ จึงเลิศศิริ และนิภาพร จึงเลิศศิริ

สำเร็จการศึกษาระดับประถมศึกษาจาก โรงเรียนคริสต์ธรรมวิทยา ระดับมัธยมศึกษาตอนต้นจาก โรงเรียนสีตบุตรบำรุง ระดับมัธยมศึกษาตอนปลาย โรงเรียนอัสสัมชัญพณิชยการ (ACC) สำเร็จการศึกษาระดับปริญญาตรี จากคณะรัฐศาสตร์ มหาวิทยาลัยรามคำแหง และสำเร็จการศึกษาระดับปริญญาโท คณะรัฐประศาสนศาสตร์ สถาบันบัณฑิตพัฒนบริหารศาสตร์ (นิด้า)

## การทำงาน
เจิมมาศ เข้าสู่วงการการเมืองด้วยการเป็น สภากรุงเทพมหานคร เขตป้อมปราบศัตรูพ่าย สังกัดพรรคประชาธิปัตย์ 2 สมัย ต่อมาในการเลือกตั้งเมื่อปี พ.ศ. 2548 จึงได้ลาออกจากตำแหน่งสมาชิกสภากรุงเทพมหานคร เพื่อลงสมัครรับเลือกตั้งสมาชิกสภาผู้แทนราษฎรกรุงเทพมหานคร เขต 1 ซึ่งเอาชนะ ศิริ หวังบุญเกิด เจ้าของพื้นที่เดิมจากพรรคไทยรักไทย และเป็น 1 ใน 4 ผู้สมัครสมาชิกสภาผู้แทนราษฎร สังกัดพรรคประชาธิปัตย์ที่ชนะการเลือกตั้งพื้นที่กรุงเทพมหานคร 

ในการเลือกตั้งในปี พ.ศ. 2550 ลงสมัครรับเลือกตั้งสมาชิกสภาผู้แทนราษฎร โดยลงคู่กับหม่อมหลวงอภิมงคล โสณกุล และอรอนงค์ กาญจนชูศักดิ์ ซึ่งได้รับเลือกตั้งทั้งหมด
ในการเลือกตั้งในปี พ.ศ. 2554 ลงสมัครรับเลือกตั้งสมาชิกสภาผู้แทนราษฎร และได้รับเลือกเป็นสมาชิกสภาผู้แทนราษฎรเป็นสมัยที่ 3
ในการเลือกตั้งในปี พ.ศ. 2562 สมัครรับเลือกตั้งสมาชิกสภาผู้แทนราษฎร แต่ไม่ได้การเลือกตั้ง จากนั้นจึงเข้าดำรงตำแหน่งผู้ช่วยเลขานุการรัฐมนตรีช่วยว่าการกระทรวงศึกษาธิการ (คุณหญิงกัลยา โสภณพนิช)
และในการเลือกตั้ง พ.ศ. 2566 ลงสมัครรับเลือกตั้งสมาชิกสภาผู้แทนราษฎร แต่ไม่ได้การเลือกตั้ง

### สมาชิกสภาผู้แทนราษฎร
เจิมมาศ จึงเลิศศิริ ได้รับการเลือกตั้งเป็นสมาชิกสภาผู้แทนราษฎร 3 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 กรุงเทพมหานคร สังกัดพรรคประชาธิปัตย์
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 กรุงเทพมหานคร สังกัดพรรคประชาธิปัตย์
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 กรุงเทพมหานคร สังกัดพรรคประชาธิปัตย์

## เครื่องราชอิสริยาภรณ์

## อ้างอิง

## แหล่งข้อมูลอื่น

* เว็บไซต์'''เจิมมาศ จึงเลิศศิริ'''  **ที่เว็บไซต์ ModernBangkok.com** 
 

หมวดหมู่:ชาวไทยเชื้อสายแต้จิ๋ว
หมวดหมู่:นักการเมืองสตรีชาวไทย
หมวดหมู่:คู่สมรสของนักการเมืองไทย
หมวดหมู่:สมาชิกสภาผู้แทนราษฎรกรุงเทพมหานคร
หมวดหมู่:สมาชิกสภากรุงเทพมหานคร
หมวดหมู่:นักการเมืองพรรคประชาธิปัตย์
หมวดหมู่:นักการเมืองที่เป็นแนวร่วมกปปส.
หมวดหมู่:บุคคลจากคณะรัฐศาสตร์ มหาวิทยาลัยรามคำแหง
หมวดหมู่:บุคคลจากคณะรัฐประศาสนศาสตร์ สถาบันบัณฑิตพัฒนบริหารศาสตร์
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ป.ช.
วัดหนองคันธมาศ

**วัดหนองคันธมาศ** หรือชื่อที่ชาวบ้านเรียก **วัดหนองคัน** ชื่อเดิม วัดหนองคัน ตั้งอยู่บ้านหนองคัน ตำบลบ้านเกาะ อำเภอเมือง จังหวัดอุตรดิตถ์ สังกัดการปกครองคณะสงฆ์มหานิกาย ภาค 5

## ประวัติ

**วัดหนองคันธมาศ** ได้ก่อสร้างขึ้นเมื่อปี พ.ศ. 2514 เนื่องจากประชาชนในหมู่บ้านหนองคัน หมู่ที่ 5 ต.บ้านเกาะ อ.เมือง จ.อุตรดิตถ์ ซึ่งมีจำนวนมากต้องเดินทางไปทำบุญกันที่วัดกลางบ้าง วัดคุ้งวารีบ้างซึ่งระยะทางก็ไกลมาก โดยเฉพาะฤดูฝนการไปตักบาตรทำบุญในระยะนั้นจะลำบากมาก เพราะถนนหนทางยังไม่เจริญ จึงได้ชักชวนผู้ที่มีจิตศรัทธาในหมู่บ้านและทั่วไป มาร่วมกันก่อสร้างวัดขึ้น โดยอาศัยทุนทรัพย์ของผู้มีจิตศรัทธาทั้งในหมู่บ้านและทั่วไปร่วมกันก่อสร้างขึ้น

## อาณาเขตที่ตั้งวัด

* **ทิศเหนือ** ยาว 2 เส้น 9 วา จดถนนสาธารณะ
* **ทิศใต้** ยาว 2 เส้น 14 วา 2 ศอก จดหมู่บ้าน
* **ทิศตะวันออก** ยาว 2 เส้น 2 วา จดถนนทางรถไฟ
* **ทิศตะวันตก** ยาว 2 เส้น 13 วา 2 ศอก จดทุ่งนา

พื้นที่ตั้งของวัดมีลักษณะด้านทิศตะวันออกติดถนนทางรถไฟ ทิศเหนือติดถนนสาธารณะ ทิศใต้ติดหมู่บ้าน ทิศตะวันตกติดทุ่งนา

## ศาสนสถาน-ถาวรวัตถุ

* **อุโบสถ** กว้าง 7 เมตร ยาว 18 เมตร ก่อสร้างเมื่อ พ.ศ. 2545
* **ศาลาการเปรียญ** กว้าง 17 เมตร ยาว 18 เมตร สร้างเมื่อ พ.ศ. 2524
* **กุฏิสงฆ์** จำนวน 3 หลัง เป็นอาคารไม้ 1 หลัง และตึก 2 หลัง
* **ศาลาเอนกประสงค์** กว้าง 6 เมตร ยาว 15 เมตร สร้างเมื่อ พ.ศ. 2546

## ข้อมูลจำเพาะ

ได้รับพระบรมราชานุญาต ให้สร้างวัดตามพระราชบัญญัติลักษณะการปกครองคณะสงฆ์ ร.ศ. 121 เมื่อปี พ.ศ. 2430

### ที่ดินของวัด

ที่ดินเฉพาะบริเวณที่ตั้งวัด มีเนื้อที่ 6 ไร่ 19 ตารางวา

## การติดต่อวัด

โทร. 055-442970
## อ้างอิง

* ประวัติวัดในจังหวัดอุตรดิตถ์ สำนักงานพระพุทธศาสนาแห่งชาติจังหวัดอุตรดิตถ์ิ 
* [โครงการไหว้พระปิดทองลูกนิมิต ๙ วัด เฉลิมพระเกียรติ [สำนักงานพระพุทธศาสนาแห่งชาติ]จังหวัดอุตรดิตถ์ิ]

หนองคันธมาศ
หนองคันธมาศ
วัดเสาหิน (จังหวัดอุตรดิตถ์)

**วัดเสาหิน** ชื่อที่ชาวบ้านเรียก วัดฝายหิน ชื่อเดิม ฝายหิน ตั้งอยู่บ้านเลขที่ 183 ถนนศรีพนมมาศ บ้านตลาดลับแล ตำบลศรีพนมมาศ อำเภอลับแล จังหวัดอุตรดิตถ์ มีฐานะเป็นวัดที่ได้รับพระราชทานวิสุงคามสีมา (มีอุโบสถ) สังกัดการปกครองคณะสงฆ์มหานิกาย ภาค 6

## ประวัติ

วัดเสาหิน ต.ศรีพนมมาศ (ต.ยางกะใด) อ.ลับแล จ.อุตรดิตถ์ เดิมชาวบ้านเรียกชื่อวัดฝายหิน คงเรียกตามลำคลองฝายหินจากคลองแม่พร่อง มีหลักฐานเช่นบ้านฝายหิน ก๋อม จากทางทิศใต้ของวัด วัดถูกถนนตัดกลางวัดเพื่อทำทางไปวัดพระแท่นศิลาอาสน์จึงเป็น 2 ฝั่ง เช่น โบสถ์อยู่นอกถนนทิศตะวันตก ล้อมด้วยหมู่บ้านและสถานที่ราชการ

## ทำเนียบเจ้าอาวาสวัดเสาหิน

* รูปที่ 1 ครูปา
* รูปที่ 2 ครูบารอด
* รูปที่ 3 พระปลัดทองคำ
* รูปที่ 4 พระครูรัตนเลขกิจ พ.ศ. 2499 ถึง พ.ศ. 2530
* รูปที่ 5 พระครูสิริกิจวิธาน พ.ศ. 2531 ถึง ปัจจุบัน

## อาณาเขตที่ตั้งวัด

* **ทิศเหนือ** จดธนาคารออมสิน
* **ทิศใต้** จดคลองเหมือง
* **ทิศตะวันออก** จดบ้านแม่เวียน รัตนศัก
* **ทิศตะวันตก** จดถนนศรีพนมมาศ

## ศาสนสถาน-ถาวรวัตถุ
* อุโบสถ กว้าง 8 เมตร ยาว 12 เมตร เป็นอาคารก่ออิฐถือปูน
* ศาลาการเปรียญ กว้าง 50 เมตร ยาว 100 เมตร เป็นอาคารไม้ชั้นเดียว 1 หลัง – ก่ออิฐถือปูน 1 หลัง
* **กุฏิสงฆ์** จำนวน 3 หลัง เป็นอาคารไม้ 2 หลัง ครึ่งตึกครึ่งไม้ 3 หลัง และตึก 1 หลัง วิหารกว้ารง 20 เมตร ยาว 50 เมตร เป็นอาคารก่ออิฐถือปูน
* **ศาลาเอนกประสงค์** กว้าง 10 เมตร ยาว 30 เมตร สร้างเมื่อ พ.ศ. 2525 เป็นอาคารก่ออิฐถือปูน
* **ศาลาบำเพ็ญกุศล** จำนวน 1 หลัง สร้างด้วยไม้ 1 หลัง
* **พระประธานปางมารวิชัยสมัยสุโขทัย** หน้าตักประมาณ 60 นิ้ว ปางสมาธิ 
* **พระประธานสมัยเชียงแสน** หน้าตัก 60 นิ้ว ปางมารวิชัย 
* **พระประธานสมัยเชียงแสน** หน้าตัก 30 นิ้ว

## ข้อมูลจำเพาะ

ได้รับพระบรมราชานุญาตให้สร้างวัดตามพระราชบัญญัติลักษณะการปกครองคณะสงฆ์ ร.ศ. 121 เมื่อปี พ.ศ. 2430 

มีพระบรมราชโองการพระราชทานวิสุงคามสีมา ปี พ.ศ. 2324

### ที่ดินของวัด

**ที่ดินเฉพาะบริเวณที่ตั้งวัด** มีเนื้อที่ 11 ไร่ 2 งาน 58 ตารางวา โดยมีหนังสือแสดงกรรมสิทธิ์ที่ดินเป็นโฉนด เลขที่ 6585 กรรมสิทธิ์ที่ดินเป็นของวัด

**ที่ธรณีสงฆ์** (ไม่รวมกับที่ดินที่ตั้งวัดข้างต้นนี้) มี 2 แปลง รวมเนื้อที่ทั้งสิ้น 9 ไร่ 3 งาน 90 ตารางวา
# แปลงที่ 1 ตั้งอยู่ ตำบลศรีพนมมาศ อำเภอลับแล จังหวัดอุตรดิตถ์ มีเนื้อที่ 11 ไร่ 2 งาน 58 ตารางวาหนังสือกรรมสิทธิ์ที่ดิน คือ โฉนด เลขที่ 6586
# แปลงที่ 2 ตั้งอยู่ ตำบลศรีพนมมาศ อำเภอลับแล จังหวัดอุตรดิตถ์ มีเนื้อที่ 9 ไร่ 3 งาน 90 ตารางวา หนังสือ
กรรมสิทธิ์ที่ดิน (ยังไม่มีโฉนด)

## การติดต่อวัด

โทร.055 – 431080

## อ้างอิง

* ประวัติวัดในจังหวัดอุตรดิตถ์ สำนักงานพระพุทธศาสนาแห่งชาติจังหวัดอุตรดิตถ์ 
* [โครงการไหว้พระปิดทองลูกนิมิต ๙ วัด เฉลิมพระเกียรติ [สำนักงานพระพุทธศาสนาแห่งชาติ]จังหวัดอุตรดิตถ์]

เสาหิน
เสาหิน
วัดชำสอง

**วัดชำสอง** ชื่อที่ชาวบ้านเรียก วัดชำสอง ตั้งอยู่บ้านเลขที่ 34/2 บ้านชำสอง หมู่ที่ 6 ตำบลท่าสัก อำเภอพิชัย จังหวัดอุตรดิตถ์ มีฐานะเป็นวัดที่ได้รับพระราชทานวิสุงคามสีมา (มีอุโบสถ) สังกัดการปกครองคณะสงฆ์มหานิกาย ภาค 4

## ประวัติ

วัดชำสอง ตั้งอยู่เลขที่ 34/2 หมู่ที่ 6 ตำบลท่าสัก อำเภอพิชัย จังหวัดอุตรดิตถ์ มีสังกัดคณะสงฆ์มหานิกาย มีที่ดินตั้งวัดเนื้อที่ 6 ไร่ 1 งาน 67 ตารางวา 

อาณาเขตทิศเหนือติดต่อกับซอยสาธารณะ ทิศใต้ติดต่อกับที่ดินของนายประเสริฐ นางแอ๊ด สินที ทิศตะวันออกติดต่อกับถนนสาธารณะ ทิศตะวันตกติดต่อกับที่นาของนายประภา นางวาสนา ต่ายต่อผล ตามโฉนดที่ดิน เลขที่ 4078 พื้นที่ตั้งวัดเป็นที่ราบ มีถนนที่นาล้อมรอบและหมู่บ้านประชาชนโดยรอบบริเวณ คือ อาคารเสนาสนะต่างๆ มีศาลาบำเพ็ญกุศล จำนวน 1 หลัง สร้างเมื่อ พ.ศ. 2496 เป็นอาคารไม้หลังเก่า 1 หลัง กว้าง 15 เมตร ยาว 14 เมตร เป็นตึก 1 หลัง 2 ชั้น กว้าง 5 เมตร ยาว 21 เมตร สร้างเมื่อ พ.ศ. 2545 สำหรับปูชนียวัตถุมีพระประธานในศาลาบำเพ็ญกุศล และที่กุฏิสงฆ์หลังเก่ามีพระพุทธรูปประดิษฐานอยู่หลายองค์ กุฏิสงฆ์หลังใหม่มีพระพุทธรูปประดิษฐานอยู่ 5 องค์ และที่วิหารซึ่งมีพระพุทธรูปประดิษฐานอยู่ 1องค์ ( เดิมชื่อวัดชำเจริญไว )

วัดชำสอง สร้างขึ้นเป็นวัดนับตั้งแต่ประมาณ พ.ศ. 2475 มีนามตามชื่อบ้าน โดยนายสี นางตาล สินที และนายโสม นางเลื่อม จันทร์ทะวงค์ เป็นผู้บริจาคที่ดินให้เป็นที่สร้างวัด ประชาชนร่วมใจกันจัดสร้างวัดขึ้น มีพระภิกษุอยู่จำพรรษา 6 รูป

*** รายนามเจ้าอาวาสวัดชำสอง หมู่ที่6 (บ้านชำสอง)ตำบลท่าสัก  อำเภอพิชัย  จังหวัดอุตรดิตถ์***

*พระฮ้อ พ.ศ. - ถึง พ.ศ. -
*พระรอด พ.ศ. - ถึง พ.ศ. -
*พระอธิการผัน ปญญาธโร พ.ศ. - ถึง พ.ศ. -
*พระอธิการเจิม ปิยะสึโร พ.ศ. 2534 ถึง พ.ศ. 2540
*พระอธิการสมยศ ชุติปญโญ พ.ศ. 2541 ถึงปัจจุบัน

## อาณาเขตที่ตั้งวัด

* **ทิศเหนือ** จดถนนสาธารณะเข้าหมู่บ้านชำสอง
* **ทิศใต้*** จดที่ดินของเอกชน
* *'ทิศตะวันออก** จดถนน ร.พ.ช.
* **ทิศตะวันตก** จดที่ดินของเอกชน

ลักษณะพื้นที่ตั้งวัดและบริเวณโดยรอบ ตั้งอยู่ในที่ชุมชนติดกับที่ดินบ้านเรือนประชาชนหมู่บ้านหมู่ที่ 6 อยู่ในเขตการดูแลรับผิดชอบขององค์การบริหารส่วนตำบลท่าสัก  โดยมีผู้นำเป็นผู้รับชอบดูแลในหมู่บ้าน คือ    ท่านผู้ใหญ่   เมฆ    น้อยทรัพย์    ตำแหน่ง    ผู้ใหญ่บ้าน

== ศาสนสถาน-ถาวรวัตถุ ==

* **อุโบสถ** กว้าง 7 เมตร ยาว 18 เมตร สร้างเมื่อ พ.ศ. 2545 เป็นอาคารคอนกรีต เสริมเหล็ก ลักษณะทรงไทย มีหลังคา 2 ชั้น อยู่ในระหว่างการดำเนินการสร้าง ยังไม่แล้วเสร็จ
* **ศาลาการเปรียญ** กว้าง 16 เมตร ยาว 24 เมตร สร้างเมื่อ พ.ศ. 2475 เป็นอาคารไม้
* **หอสวดมนต์** กว้าง 15 เมตร ยาว 14 เมตร สร้างเมื่อ พ.ศ. 2518 เป็นอาคารไม้
* **กุฏิสงฆ์** จำนวน 2 หลัง เป็นอาคารไม้ 1 หลัง และตึก 1 หลัง วิหารกว้าง 3 เมตร ยาว 8 เมตร สร้างเมื่อ พ.ศ. 2532 เป็นอาคารคอนกรีตเสริมเหล็ก
* **ศาลาบำเพ็ญกุศล''' จำนวน 1 หลัง สร้างด้วยไม้

## ข้อมูลจำเพาะ

ได้รับพระบรมราชานุญาตให้สร้างวัด ตามพระราชบัญญัติลักษณะการปกครองคณะสงฆ์ ร.ศ. 121 เมื่อปี พ.ศ. 2430

ได้รับพระราชทานวิสุงคามสีมา เมื่อปี (2553)
### ที่ดินของวัด

ที่ดินเฉพาะบริเวณที่ตั้งวัด มีเนื้อที่ 6 ไร่ 1 งาน 67 ตารางวา โดยมีหนังสือแสดงกรรมสิทธิ์ที่ดินเป็น น.ส. 3 เลขที่ 5043 กรรมสิทธิ์ที่ดินเป็นของวัด

## การติดต่อวัด

พระอธิการสมยศ ชุติปญโญ โทร.089-5622252   เจ้าอาวาสวัดชำสอง

## อ้างอิง

* ประวัติวัดในจังหวัดอุตรดิตถ์ สำนักงานพระพุทธศาสนาแห่งชาติจังหวัดอุตรดิตถ์ 

ชำสอง
ชำสอง
ทรูซีรีส์

**ทรูซีรีส์** () เป็นช่องรายการจาก ทรูวิชั่นส์ ซึ่งเป็นช่องรายการภาพยนตร์ชุด ทั้งจากประเทศสหรัฐอเมริกา และอังกฤษ ทั้งภาพยนตร์ชุดที่ได้รับรางวัล Emmy และลูกโลกทองคำ ครบทุกประเภท ตลอดยี่สิบสี่ชั่วโมง โดยช่องรายการนี้มีทั้งคำบรรยายใต้ภาพ และเสียงภาษาไทย สามารถรับชมช่องรายการนี้ได้ผ่านทางทรูวิชั่นส์ ช่อง 240 

และเมื่อวันที่ 1 พฤศจิกายน พ.ศ. 2564 **ทรูซีรีส์** ได้พัฒนาระบบการออกอากาศเป็นระบบโทรทัศน์ความชัดสูง (High-definition television) อย่างเป็นทางการ โดยซีรีส์ที่ฉายเรื่องแรกในระบบ HD ของช่องคือ **Unbreakable Kimmy Schmidt**

## รายละเอียดทั่วไป
ในอดีตเริ่มแรกออกอากาศช่องรายการนี้ภายใต้ชื่อ **IBC2** ผ่านระบบ MMDS และจานรับสัญญาณดาวเทียม (DTH) ต่อมาในวันที่ 1 พฤศจิกายน พ.ศ. 2540 ได้เปลี่ยนชื่อช่องใหม่มาเป็น **IBC Series** เพื่อรองรับการออกอากาศผ่านจานรับสัญญาณดาวเทียมระบบดิจิตอล (DSTV) จนกระทั่งวันที่ 1 กรกฎาคม พ.ศ. 2541 เมื่อ IBC ควบรวมกิจการกับ UTV มาเป็น UBC ก็ได้เปลี่ยนชื่อช่องใหม่มาเป็น **UBC Series** และเมื่อเปลี่ยนชื่อมาเป็นทรูวิชั่นส์ ก็ได้เปลี่ยนชื่อช่องใหม่มาเป็น **True Series** จนถึงปัจจุบัน ช่องรายการนี้นำเสนอภาพยนตร์ชุดมากมาย โดยออกอากาศภาพยนตร์ชุดที่ส่วนใหญ่มีทั้งการบรรยายไทย และเสียงภาษาที่สามารถเลือกได้ทั้งพากย์ไทยและเสียง Soundtrack (ภายหลังออกอากาศเฉพาะเสียง Soundtrack และคำบรรยายไทยประกอบ จนกระทั่งปรับเปลี่ยนมาเป็นแบบพากย์ไทย-Soundtrack พร้อมสามารถเปิดใช้งานคำบรรยายไทย) ปัจจุบันออกอากาศภาพยนตร์ชุดในรูปแบบพากย์ไทยและเสียง Soundtrack โดยไม่มีคำบรรยายภาษาไทย

รายการต่างๆ ทาง True Series บางรายการอาจเป็นรายการที่ออกอากาศช้ากว่าอเมริกา หนึ่งปีหรือสองปี แต่ก็ไม่ได้เป็นเช่นนั้นเสมอไป เช่น รายการ How I Met Your Mother ออกอากาศหลังจากอเมริกาเพียงแค่ไม่กี่เดือน ทำให้สมาชิกของทรูวิชั่นส์ได้รับชมรายการที่ใหม่ แต่ True Series ยังออกอากาศรายการที่ซ้ำกับช่องรายการ Star World บ้าง แต่มีข้อได้เปรียบคือ รายการที่ออกอากาศทาง True Series ก่อนมักจะออกอากาศที่ Star World เช่นกัน ยกตัวอย่างเช่นรายการ How I Met Your Mother โดย True Series ได้ออกอากาศปีที่สองของรายการนี้จบไปแล้ว แต่ทางช่อง Star World ยังออกอากาศในปีแรกอยู่ แต่ถึงอย่างไรก็ตาม รายการบางรายการเป็นรายการที่ออกอากาศผ่านทาง Star World ที่เดียวเท่านั้น (รายการ Exclusive) จีงทำให้ True Series ไม่ออกอากาศรายการดังกล่าว

ปัจจุบัน ภาพยนตร์ชุดที่ออกอากาศทาง True Series ส่วนใหญ่จะเป็นภาพยนตร์ชุดที่ไม่มีหรือเคยมีในแพลทฟอร์มสตรีมมิ่งใดๆ ที่ให้บริการเนื้อหาในไทยด้วย เช่น ซีรีส์ของ Marvel อาทิ Daredevil, Jessica Jones, Luke Cage, Iron Fist ฯลฯ ซึ่งล้วนเคยเป็นภาพยนตร์ชุดออริจินอลเฉพาะแพลทฟอร์มวิดีโอสตรีมมิ่ง Netflix มาก่อน (มีภาพยนตร์ชุดบางเรื่องที่เป็นออริจินอล หรือออกอากาศในแพลทฟอร์มสตรีมมิ่ง-ช่องโทรทัศน์ที่ให้บริการเนื้อหาเฉพาะในประเทศสหรัฐอเมริกา-อังกฤษ แต่มิได้ให้บริการเนื้อหาในไทย เช่น Chapelwaite (เป็นซีรีส์ออริจินอลของสถานีโทรทัศน์ Epix สหรัฐอเมริกา (เป็นรายการ First & Exclusive ของช่อง)), Alex Rider (มีอยู่ใน Amazon Prime Video) ฯลฯ) แต่มีภาพยนตร์ชุดบางเรื่องที่ออกอากาศซ้ำกับแพลทฟอร์มวิดีโอสตรีมมิ่ง และมีให้บริการเนื้อหาในไทยด้วยในบางแพลทฟอร์ม เช่น Bitten (มีอยู่ใน Netflix)

นับตั้งแต่ปี พ.ศ. 2565 เป็นต้นมา มีการเผยแพร่รายการภาพยนตร์ชุดบางเรื่องที่ออกอากาศไปแล้วในช่องนี้ต่อผ่านแพลทฟอร์มออนไลน์ทรูไอดี ในรูปแบบของวิดีโอสตรีมมิ่ง (หมวดหมู่ TrueVisions NOW) อีกด้วย

## อ้างอิง

## แหล่งข้อมูลอื่น
* เว็บไซต์ทรูวิชั่นส์ 

หมวดหมู่:สถานีโทรทัศน์
หมวดหมู่:ทรูวิชั่นส์
พระยารัษฎานุประดิษฐ์ (สินธุ์ เทพหัสดิน ณ อยุธยา)

อำมาตย์เอก **พระยารัษฎานุประดิษฐ์ (สินธุ์ เทพหัสดิน ณ อยุธยา)** (19 พฤษภาคม พ.ศ. 2418 – 25 ธันวาคม พ.ศ. 2472) อดีตผู้ว่าราชการจังหวัดตรัง ระนอง ภูเก็ต นครศรีธรรมราช และสมุทรสงคราม

## ประวัติ
**สินธุ์ เทพหัสดิน ณ อยุธยา** จบการศึกษาจากโรงเรียนพระตำหนักสวนกุหลาบ จากนั้นเริ่มรับราชการในตำแหน่งเสมียนในกรมบัญชาการกระทรวงพระคลังมหาสมบัติ เสมียนกองตระเวน นายเวรสารวัตรตรวจในกรมพระคลังมหาสมบัติ ปลัดจังหวัดระนอง,ปลัดจังหวัดสตูล มหาดไทยมณฑลภูเก็ต ผู้ว่าราชการจังหวัดตะกั่วป่า ผู้ว่าราชการการจังหวัดตรัง ผู้ว่าราชการจังหวัดสมุทรสงคราม ได้รับบรรดาศักดิ์เป็นขุนศุภธนสวามิภักดิ์ หลวงโยธีพิทักษ์ พระโยธีพิทักษ์ พระตรังคบุรีศรีสมุทรเขต และได้เลื่อนบรรดาศักดิ์เป็นพระยารัษฎานุประดิษฐ์เมื่อเดือนกันยายน พ.ศ. 2458

พระยารัษฎานุประดิษฐ์ถึงแก่อนิจกรรมด้วยโรคมะเร็งในกระเพาะอาหารเมื่อวันที่ 25 ธันวาคม พ.ศ. 2472 อายุ 54 ปี

## ยศและบรรดาศักดิ์
* 8 กรกฎาคม พ.ศ. 2442 ขุนศุภธนสวามิภักดิ์ ถือศักดินา ๕๐๐
* 23 มีนาคม พ.ศ. 2449 หลวงโยธีพิทักษ์ ถือศักดินา ๑๐๐๐
* 20 สิงหาคม พ.ศ. 2454 รองอำมาตย์เอก
* 22 พฤศจิกายน พ.ศ. 2454 พระโยธีพิทักษ์ คงถือศักดินา ๑๐๐๐
* 5 ตุลาคม พ.ศ. 2457 พระตรังคบุรี ศรีสมุทเขตร ถือศักดินา ๓๐๐๐
* 5 ตุลาคม พ.ศ. 2457 อำมาตย์ตรี
* 9 กันยายน พ.ศ. 2458 พระยารัษฎานุประดิษฐ์ คงถือศักดินา ๓๐๐๐
* 9 กันยายน พ.ศ. 2458 อำมาตย์โท
* 1 มกราคม 2466 – อำมาตย์เอก

## ตำแหน่ง
* พนักงานคลังเมืองตรัง
* 5 ธันวาคม พ.ศ. 2447 ปลัดเมืองระนอง
* ปลัดเมืองสตูล
* ข้าหลวงมหาดไทยมณฑลภูเก็ต
* 19 ธันวาคม พ.ศ. 2455 รั้งตำแหน่งผู้ว่าราชการ เมืองตะกั่วป่า
* 29 สิงหาคม พ.ศ. 2456 ผู้ว่าราชการเมืองตะกั่วป่า
* พ.ศ. 2457 ผู้ว่าราชการเมืองตรัง
* 10 ธันวาคม พ.ศ. 2460 ผู้ว่าราชการจังหวัดสมุทรสงคราม
* 6 พฤศจิกายน พ.ศ. 2462 ผู้ว่าราชการจังหวัดนครศรีธรรมราช

## เครื่องราชอิสริยาภรณ์

## อ้างอิง

## แหล่งข้อมูล

* 

รัษฎานุประดิษฐ์ (สินธุ์ เทพหัสดิน ณ อยุธยา)
หมวดหมู่:ราชสกุลเทพหัสดิน
หมวดหมู่:ณ อยุธยา
สินธุ์ เทพหัสดิน ณ อยุธยา
หมวดหมู่:บุคคลจากโรงเรียนสวนกุหลาบวิทยาลัย
หมวดหมู่:ผู้ว่าราชการจังหวัดตรัง
หมวดหมู่:ผู้ว่าราชการจังหวัดระนอง
หมวดหมู่:ผู้ว่าราชการจังหวัดภูเก็ต
หมวดหมู่:ผู้ว่าราชการจังหวัดนครศรีธรรมราช
หมวดหมู่:ผู้ว่าราชการจังหวัดสมุทรสงคราม
หมวดหมู่:สมาชิกกองเสือป่า
หมวดหมู่:เสียชีวิตจากมะเร็งกระเพาะอาหาร
หมวดหมู่:อำมาตย์เอก
พระยารัษฎานุประดิษฐ์

**พระยารัษฎานุประดิษฐ์** อาจหมายถึง
* พระยารัษฎานุประดิษฐ์มหิศรภักดี (คอซิมบี๊ ณ ระนอง)
* พระยารัษฎานุประดิษฐ์ (สินธุ์ เทพหัสดิน ณ อยุธยา)
วัดแหลมคูณ

วัดแหลมคูณ ตั้งอยู่เลขที่ 1 บ้านแหลมคูณหมู่ที่ 5 ตำบลหาดสองแคว อำเภอตรอน จังหวัดอุตรดิตถ์ สังกัดการปกครองคณะสงฆ์มหานิกาย ภาค 4

## ประวัติ

**วัดแหลมคูณ** กระทรวงศึกษาธิการได้ประกาศตั้งเป็นวัดนับตั้งแต่วันที่ 22 เมษายน พ.ศ. 2530 มีนามตามชื่อบ้าน ประชาชนร่วมใจกันจัดสร้างวัดนี้

## อาณาเขตที่ตั้งวัด

* **ทิศเหนือ** ยาว 80 วา ติดต่อกับที่นาของนายไซร แจ่มแจ้ง
* **ทิศใต้** ยาว 80 วา ติดต่อกับทาง รพช
* **ทิศตะวันออก** ยาว 38 วา 1 ศอก ติดต่อกับที่นาของนายเสงี่ยม คมขำ
* **ทิศตะวันตก** ยาว 38 วา 1 ศอกติดต่อกับที่นาของนายวน ตักเตือนโดยมี น.ส. 3 ก. เลขที่ 318 เป็นหลักฐาน
## ศาสนสถาน-ถาวรวัตถุ

* ศาลาการเปรียญ กว้าง 16 เมตร ยาว 22 เมตร 
* หอสวดมนต์กว้าง 4 เมตร ยาว 9 เมตร สร้าง พ.ศ. 2530
* กุฏิสงฆ์จำนวน 2 หลัง เป็นอาคารไม้ 1 หลังครึ่งตึกครึ่งไม้ 1 หลัง 
* พระประธาน ที่ศาลาการเปรียญ 2 องค์

## อ้างอิง

* ประวัติวัดในจังหวัดอุตรดิตถ์ สำนักงานพระพุทธศาสนาแห่งชาติจังหวัดอุตรดิตถ์ิ 

แหลมคูณ
แหลมคูณ
หมวดหมู่:อำเภอตรอน
วิกิพีเดียภาษาบอสเนีย

**วิกิพีเดียภาษาบอสเนีย** () เป็นสารานุกรมวิกิพีเดียที่จัดทำขึ้นในภาษาบอสเนีย ณ วันที่  วิกิพีเดียภาษานี้มีบทความถึง  บทความ วิกิพีเดียภาษาบอสเนียก่อตั้งขึ้นในวันที่ 12 ธันวาคม ค.ศ. 2545 โดยมีบทความแรกคือ *[[:bs:Matematika|Matematika]]*

## ชุมชน
ในวันที่ 17 กุมภาพันธ์ พ.ศ. 2550 สมาชิกชุมชนวิกิบอสเนียจัดการประชุมครั้งแรกที่ซาราเยโว จากนั้นจึงจัดการประชุมต่อใน พ.ศ. 2551 และ 2011

## หมายเหตุ
* ภาษาบอสเนียมีอักษรทางการสองแบบคือ อักษรละตินและอักษรซีริลลิก อย่างไรก็ตาม วิกิพีเดียภาษาบอสเนียไม่มีตัวแปลงอักษรเหมือนกับวิกิพีเดียภาษาเซอร์เบีย

## อ้างอิง

## แหล่งข้อมูลอื่น

* วิกิพีเดียภาษาบอสเนีย
* วิกิพีเดียภาษาบอสเนีย รุ่นโทรศัพท์

บอสเนีย
วิกิพีเดียภาษาเบรอตาญ

**วิกิพีเดียภาษาเบรอตาญ** () เป็นสารานุกรมวิกิพีเดียที่จัดทำขึ้นในภาษาเบรอตาญ เริ่มสร้างเมื่อเดือนมิถุนายน พ.ศ. 2547 ปัจจุบันวิกิพีเดียภาษาเบรตันมีบทความมากกว่า 16,000 บทความ (กันยายน พ.ศ. 2550)

## อ้างอิง

## แหล่งข้อมูลอื่น

* wk.br stats 
* Edits Reverts stats
* Statistics for Breton Wikipedia  by Erik Zachte

เบรอตาญ
วิกิพีเดียภาษาเวลส์

**วิกิพีเดียภาษาเวลส์** () เป็นสารานุกรมวิกิพีเดียที่จัดทำขึ้นในภาษาเวลส์ เริ่มสร้างเมื่อเดือนกรกฎาคม พ.ศ. 2546 ปัจจุบันวิกิพีเดียภาษาเวลส์มีบทความมากกว่า 11,000 บทความ (กันยายน 2550)

## แหล่งข้อมูลอื่น

* Statistics for Welsh Wikipedia by Erik Zachte
*Wici Cymru

เวลช์
วิกิพีเดียภาษาจอร์เจีย

**วิกิพีเดียภาษาจอร์เจีย** () เป็นสารานุกรมวิกิพีเดียที่จัดทำขึ้นในภาษาจอร์เจีย เริ่มสร้างเมื่อ ปัจจุบันวิกิพีเดียภาษาจอร์เจียมีบทความ  บทความ ()

## อ้างอิง

## แหล่งข้อมูลอื่น

* วิกิพีเดียภาษาจอร์เจีย
* วิกิพีเดียภาษาจอร์เจีย รุ่นโทรศัพท์

จอร์เจีย
วิกิพีเดียภาษาชวา

**วิกิพีเดียภาษาชวา** () เป็นสารานุกรมวิกิพีเดียที่จัดทำขึ้นในภาษาชวา สร้างขึ้นในวันที่ 8 มีนาคม พ.ศ. 2547 ปัจจุบันวิกิพีเดียภาษาชวามีบทความมากกว่า 10,000 บทความ (กันยายน พ.ศ. 2550) สื่ออินโดนีเซียได้กล่าวถึงวิกิพีเดียภาษาชวา ถึงแม้ว่าในโลโกวิกิพีเดียจะใช้อักษรชวามาตั้งแต่วันก่อตั้ง แต่บทความในวิกิพีเดียภาษานี้ก็เขียนด้วยอักษรโรมันเพียงอย่างเดียวจนกระทั่ง พ.ศ. 2556

## อ้างอิง

## แหล่งข้อมูลอื่น

*  วิกิพีเดียภาษาชวา
*  วิกิพีเดียภาษาชวา รุ่นโทรศัพท์

ชวา
วิกิพีเดียภาษามาซิโดเนีย

**วิกิพีเดียภาษามาซิโดเนีย** () เป็นสารานุกรมวิกิพีเดียที่จัดทำขึ้นในภาษามาซิโดเนีย ในปัจจุบันวิกิพีเดียภาษามาซิโดเนียมีบทความมากกว่า 12,000 บทความ (กันยายน พ.ศ. 2550)

## อ้างอิง

## แหล่งข้อมูลอื่น

*  วิกิพีเดียภาษามาซิโดเนีย
*  วิกิพีเดียภาษามาซิโดเนีย รุ่นโทรศัพท์

มาซิโดเนีย
วิกิพีเดียภาษาอาเซอร์ไบจาน

**วิกิพีเดียภาษาอาเซอร์ไบจาน** () เป็นสารานุกรมวิกิพีเดียที่จัดทำขึ้นในภาษาอาเซอร์ไบจาน เปิดตัวในเดือนมกราคม ค.ศ. 2002 ในช่วงสองปีแรกหลังสร้างวิกิพีเดียภาษาอาเซอร์ไบจาน วิกิพีเดียภาษานี้มีบทความถึง 3,000 บทความ ณ วันที่  วิกิพีเดียภาษานี้มีบทความ  บทความ

## อ้างอิง

## แหล่งข้อมูลอื่น

*  วิกิพีเดียภาษาอาเซอร์ไบจาน
*  วิกิพีเดียภาษาอาเซอร์ไบจาน รุ่นโทรศัพท์

อาเซอร์ไบจาน
วิกิพีเดียภาษามราฐี

**วิกิพีเดียภาษามราฐี** ()  เป็นสารานุกรมวิกิพีเดียที่จัดทำขึ้นในภาษามราฐี เปิดตัวในวันที่ 1 พฤษภาคม ค.ศ. 2003 โครงการนี้เป็นหนึ่งในวิกิพีเดียชั้นนำในบรรดาวิกิพีเดียภาษาแถบเอเชียใต้อื่น ๆ ในคุณภาพตามเมทริกซ์ที่แตกต่างกัน ณ วันที่  วิกิพีเดียภาษานี้มีบทความถึง  บทความ และผู้ใช้ลงทะเบียน  บัญชี

ในบรรดาเว็บไซต์ภาษามราฐีที่มีผู้เข้าชมมากที่สุด อเล็กซาจัดให้วิกิพีเดียภาษามราฐีอยู่ในอันดับที่ 10

## โลโก้

## ดูเพิ่ม
* วิกิพีเดียภาษากงกัณ

## อ้างอิง


## แหล่งข้อมูลอื่น

*  หน้าหลัก
*  วิกิพีเดียภาษามราฐี รุ่นโทรศัพท์

มราฐี
วิกิพีเดียภาษาซิซิลี

thumb|ภาพโลโก้วิกิพีเดียภาษาซิซิลี
**วิกิพีเดียภาษาซิซิลี** เป็นสารานุกรมวิกิพีเดียที่จัดทำขึ้นในภาษาซิซิลี ปัจจุบันวิกิพีเดียภาษาซิซิลีมีบทความมากกว่า 10,000 บทความ (กันยายน พ.ศ. 2550)

## แหล่งข้อมูลอื่น
* วิกิพีเดียภาษาซิซิลี
*  

ซิซิลี
วิกิพีเดียภาษาอุตซิตา

**วิกิพีเดียภาษาอุตซิตา** () เป็นสารานุกรมวิกิพีเดียที่จัดทำขึ้นในภาษาอุตซิตา ณ วันที่  วิกิพีเดียภาษาอุตซิตามีบทความถึง  บทความ

## อ้างอิง

## แหล่งข้อมูลอื่น

*วิกิพีเดียภาษาอุตซิตา  
*วิกิพีเดียภาษาอุตซิตา รุ่นโทรศัพท์ 
*[//avoste.com/2015/08/10/em-mens-exigents-que-dautas-wikipedias-en-los-articles-pramor-quam-pas-nada-auta-enciclopedia-en-occitan/ Interview about the Occitan Wikipedia in the online news site *A Vòste*] 

อุตซิตา
ยูอิ

**ยูอิ** หรือ **ยุย** (ゆい ; yui) เป็นชื่อในภาษาญี่ปุ่น สามารถเขียนได้ด้วยอักษรคันจิหลายแบบ และอาจหมายถึง

* ยูอิ  - เมืองในจังหวัดชิซุโอะกะ
* YUI - นักร้องชาวญี่ปุ่น
* ยูอิ อิชิคาวะ - นักแสดงชาวญี่ปุ่น
* ยูอิ โฮริเอะ - นักพากย์ชาวญี่ปุ่น
* ยูอิ มาคิโนะ - นักพากย์ชาวญี่ปุ่น
* ยูอิ คาโนะ - นักพากย์ชาวญี่ปุ่น
* ยูอิ อารางากิ - นักเต้น นักแสดง และนักพากย์ชาวญี่ปุ่น
* ฮอนโก ยูอิ - ตัวละครจากการ์ตูนเรื่อง พลิกตำนานมาพบรัก
* อิคาริ ยูอิ - ตัวละครจากการ์ตูนเรื่อง อีวานเกเลียน
* คาสึกะ ยูอิ - ตัวละครเอกจากการ์ตูนเรื่อง ยูอิ มือปราบสาวไซเบอร์
* นารุซาวะ ยูอิ - ตัวละครเอกจากเกม โดคิวเซ 2
* นารุมิ ยูอิ - ตัวละครจากการ์ตูนเรื่อง ลัคกี้ สตาร์
* ฮิราซาว่า ยูอิ - ตัวละครจากการ์ตูนเรื่อง เค-อง!
วิกิพีเดียภาษาบอสเนีย-โครเอเชีย-มอนเตเนโกร-เซอร์เบีย

**วิกิพีเดียภาษาบอสเนีย-โครเอเชีย-มอนเตเนโกร-เซอร์เบีย** () เป็นสารานุกรมวิกิพีเดียที่จัดทำขึ้นในภาษาบอสเนีย-โครเอเชีย-มอนเตเนโกร-เซอร์เบีย ปัจจุบันวิกิพีเดียภาษานี้มีบทความ  บทความ

## แหล่งข้อมูลอื่น

* หนัาหลักของวิกิพีเดียภาษาบอสเนีย-โครเอเชีย-มอนเตเนโกร-เซอร์เบีย

บอสเนีย-โครเอเชีย-มอนเตเนโกร-เซอร์เบีย
วิกิพีเดียภาษาซุนดา

thumb|ภาพโลโก้วิกิพีเดียภาษาซุนดา
**วิกิพีเดียภาษาซุนดา** เป็นสารานุกรมวิกิพีเดียที่จัดทำขึ้นในภาษาซุนดา ปัจจุบันวิกิพีเดียภาษาซุนดามีบทความมากกว่า 13,000 บทความ (กันยายน พ.ศ. 2550)

## โลโก้

## แหล่งข้อมูลอื่น
* วิกิพีเดียภาษาซุนดา
*  

ซุนดา
วิกิพีเดียภาษาทมิฬ

**วิกิพีเดียภาษาทมิฬ** เป็นสารานุกรมวิกิพีเดียที่จัดทำขึ้นในภาษาทมิฬ ก่อตั้งในเดือนกันยายน ค.ศ. 2003 ดำเนินการโดยมูลนิธิวิกิมีเดีย ปัจจุบันวิกิพีเดียภาษาทมิฬมีบทความ  บทความ และผู้ใช้ลงทะเบียน  ณ วันที่  โดยมีบทความถึง 100,000 บทความในเดือนพฤษภาคม ค.ศ. 2017

## ความสำคัญ

ตรงกันข้ามกับคำวิจารณ์ทางวิชาการทั่วไปเกี่ยวกับวิกิพีเดีย ในประเทศตะวันตก วิกิพีเดียภาษาทมิฬได้รับการยกย่องอย่างกว้างขวางว่าเป็นแหล่งข้อมูลภาษาทมิฬ ที่สำคัญบนโลกอินเทอร์เน็ต  สารานุกรมนี้ถูกก่อกวนน้อยกว่าโครงการวิกิพีเดียขนาดใหญ่ ส่วนใหญ่เป็นเพราะโครงการมีการเติบโตที่ช้ากว่า ซึ่งส่วนใหญ่เกิดจากการขาดแคลนคอมพิวเตอร์หรือบริการอินเทอร์เน็ตในพื้นที่ชนบทของรัฐทมิฬนาฑู และศรีลังกา การพัฒนาโครงการส่วนมากมาจากชาวทมิฬพลัดถิ่น

ในเดือนเมษายน 2010 การประชุมอินเทอร์เน็ตทมิฬ (Tamil Internet Conference) ได้จัดการแข่งขันสำหรับนักศึกษาระดับอุดมศึกษาทั่วรัฐทมิฬนาฑู ประเทศอินเดีย เพื่อเพิ่มเนื้อหาในวิกิพีเดียภาษาทมิฬ   

ในเดือนกันยายน 2013 วิกิพีเดียภาษาทมิฬฉลองครบรอบ 10 ปี 

## ผู้ใช้และผู้แก้ไข

## อ้างอิง

## แหล่งข้อมูลอื่น

* วิกิพีเดียภาษาทมิฬ 
* วิกิพีเดียภาษาทมิฬ รุ่นโทรศัพท์
* Tamil Wikipedia on Meta-Wiki
* [//www.wikipedia.org/ Wikipedia.org multilingual portal]
* Wikimedia Foundation
* [สถิติวิกิพีเดียภาษาทมิฬ Erik Zachte
* [:ta:விக்கிப்பீடியா:Tamil Wikipedia: A Case Study|Tamil Wikipedia: A case study, เสนอในวิกิเมเนีย 2009 โดย L. Balasundara Raman

ทมิฬ
วิกิพีเดียภาษาแซกซันล่าง

thumb|ภาพโลโกวิกิพีเดียภาษาแซกซันล่าง
**วิกิพีเดียภาษาแซกซันล่าง** เป็นสารานุกรมวิกิพีเดียที่จัดทำขึ้นในภาษาแซกซันล่าง ปัจจุบันวิกิพีเดียภาษาแซกซันล่างมีบทความมากกว่า 10,000 บทความ (กันยายน พ.ศ. 2550)

## แหล่งข้อมูลอื่น
* วิกิพีเดียภาษาแซกซันล่าง
*  

แซกซันล่าง
วิกิพีเดียภาษาเคิร์ด

**วิกิพีเดียภาษาเคิร์ด** (, ) เป็นสารานุกรมวิกิพีเดียที่จัดทำขึ้นในภาษาเคิร์ดสองรูปแบบ: ภาษาเคิร์ดเหนือและภาษาเคิร์ดตอนกลาง โดยรุ่นเดิมสร้างขึ้นในเดือนมกราคม ค.ศ. 2004 ณ เดือน ค.ศ.  วิกิพีเดียภาษาเคิร์ดเหนือมี  บทความ ส่วนวิกิพีเดียภาษาเคิร์ดตอนกลางมี  บทความ นอกจากนี้ยังมีวิกิพีเดียอีกสองรุ่นสำหรับภาษาซาซาและภาษาเคิร์ดใต้ ซึ่งฉบับหลังยังอยู่ในระยะทดลอง

## ประวัติ
วิกิพีเดียภาษาเคิร์ดสร้างขึ้นขึ้นในวันที่ 7 มกราคม ค.ศ. 2004 โดยออกแบบให้รวมบทความทั้งภาษาเคิร์ดเหนือและตอนกลางเข้าด้วยกัน จากนั้นในวันที่ 12 สิงหาคม ค.ศ. 2009 วิกิพีเดียภาษาเคิร์ดจึงแยกออกเป็นสองรุ่น เนื่องจากปัญหาทางเทคนิคและภาษาฉบับ โดยรุ่นเดิม (ku.) ยังคงมีชื่อเป็นวิกิพีเดียภาษาเคิร์ดเหนือ ส่วนรุ่นใหม่ (ckb.) มีชื่อเป็นวิกิพีเดียภาษาเคิร์ดตอนกลาง

## อ้างอิง

## แหล่งข้อมูลอื่น

;เคิร์ด (กุรมันชี)
* วิกิพีเดียภาษาเคิร์ดเหนือ
* วิกิพีเดียภาษาเคิร์ดเหนือ รุ่นโทรศัพท์
;เคิร์ด (โซรานี)
* วิกิพีเดียภาษาเคิร์ดตอนกลาง
* วิกิพีเดียภาษาเคิร์ดตอนกลาง รุ่นโทรศัพท์
;วิกิมีเดีย
* Kurdish Wikimedians User Group

เคิร์ด
สีทอง

**สีทอง** เป็นสีเหลืองแกมส้ม และเป็นสีของทองคำในธรรมชาติ

ทอง
สมอไทย

thumb|เปลือกต้นสมอในเบงกอลตะวันตก ประเทศอินเดีย
**สมอไทย** ( Retz.) กะเหรี่ยงเรียกว่าม่าแนหรือหมากแหน่ะ อยู่ในวงศ์ Combretaceae เป็นพืชท้องถิ่นในเอเชียใต้ ภาคอีสานเรียกหมากแน่ะ หรือม่าแน่ เป็นต้นไม้ยืนต้นขนาดกลาง เปลือกลำต้นสีเทาอมน้ำตาล แตกเป็นร่องตามยาว ใบเดี่ยว เรียงสลับ ปลายแหลม ใบใหญ่ขนาดประมาณใบกระท้อนสีเขียวเข้ม มีขนอ่อนสีน้ำตาลปกคลุม ปลายใบเป็นติ่งแหลม ดอกสีขาวนวลขนาดเล็กกลิ่นหอม ออกเป็นช่อ ผลค่อนข้างกลมหรือรูปไข่ ผิวเรียบ สีเขียวอมเหลืองหรืออมแดง มีเมล็ดเดียว แห้งแล้วเป็นสีดำ ขยายพันธุ์ด้วยการเพาะเมล็ด

## การใช้ประโยชน์
ผลดิบกินเป็นผลไม้สด รสเปรี้ยวขมอมฝาด มีแทนนินเป็นจำนวนมาก หรือนำไปดองเกลือ ผลห่ามนำไปจิ้มน้ำพริก  ผลอ่อนใช้เป็นยาระบาย ผลแก่เป็นยาฝาดสมาน แก้ลมจุกเสียด เยื่อหุ้มเมล็ดแก้ขัดและโรคเกี่ยวกับน้ำดี มีสารอาหารที่เป็นประโยชน์หลายชนิด เช่น วิตามินซี วิตามินเอ แคลเซียม ฟอสฟอรัส ชาวกะเหรี่ยงใช้ผลย้อมผ้า ให้สีเทา

## โกฐพุงปลา
โกฐพุงปลา เป็นปุ่มหูดที่เกิดบนต้นสมอไทย เรียก terminalia gall ในภาคตะวันออกเฉียงเหนือเรียกปูดกกส้มมอ เกิดจากแมลงเจาะกิ่งและใบอ่อนของต้นสมอไทยแล้ววางไข่ ต้นสมอไทยจะสร้างปุ่มหูดหุ้มไข่ของแมลงเหล่านั้นไว้ เมื่อแห้งแข็งจะมีลักษณะคล้ายถุงแบน กลวง ฝาดและขมจัด ใช้เป็นยาฝาดสมานอย่างแรง แก้ไข้สมานแผล องค์ประกอบหลักเป็นแทนนิน รวมทั้งกรดแทนนิก กรดกอลลิกและอนุพันธ์ 

thumb|สมอไทย 

## อ้างอิง

* นิดดา หงส์วิวัฒน์ และทวีทอง หงส์วิวัฒน์. *สมอไทย* ใน ผลไม้ 111 ชนิด: คุณค่าอาหารและการกิน. กทม. แสงแดด. 2550 หน้า 249
* เศรษฐมันต์ กาญจนกุล. *สมอไทย* ใน ผลไม้ในเมืองไทย. กทม. เศรษฐศิลป์. 2555 หน้า 18-19

หมวดหมู่:ไม้ยืนต้น
หมวดหมู่:สมุนไพร
หมวดหมู่:ผลไม้
หมวดหมู่:วงศ์สมอ
หมวดหมู่:พืชให้สีย้อม
ครั่ง

[thumb|[เชลแล็ก]]
**ครั่ง** () คือแมลงจำพวกเพลี้ยหลายชนิดที่อยู่ในวงศ์ Kerridae อาทิ *[[Laccifer lacca]]* ถือว่าเป็นแมลงที่เป็นศัตรูต่อพืชตามธรรมชาติ ที่จะใช้งวงปากเจาะเพื่อดูดน้ำเลี้ยงของต้นไม้ ประเภทไม้เนื้อแข็ง แต่ว่ากลับเป็นแมลงที่มีประโยชน์ต่อมนุษย์เป็นอย่างมากนับจากอดีตจนถึงปัจจุบัน

ครั่งจะขับสารชนิดหนึ่งซึ่งมีลักษณะเป็นเหมือนยางหรือชันออกมาไว้ป้องกันตัวเองจากศัตรู ซึ่งสารที่ขับถ่ายออกมานี้เรียกว่า "ครั่งดิบ" ตามชื่อเรียก สารนี้มีสีแดงม่วง ลักษณะคล้ายขี้ผึ้งสีเหลืองแก่ หรือยางสีส้ม ซึ่งมนุษย์ได้นำมาใช้ประโยชน์กันมานานกว่า 4,000 ปี แล้วในหลายอารยธรรม โดยใช้เป็นสมุนไพร เป็นยารักษาโรคโลหิตจาง, โรคลมขัดข้อ เป็นต้น นอกจากนี้ยังนำไปใช้ในอุตสาหกรรมการทำเชลแล็ก, แลกเกอร์, เครื่องใช้, เครื่องประดับต่าง ๆ, ย้อมสีผ้า สีโลหะ หรือผลิตภัณฑ์ต่าง ๆ ตลอดจนใช้ประทับในการไปรษณีย์ขนส่งหรือตราประทับเอกสารทางราชการใด ๆ ปัจจุบันครั่งเป็นสินค้าออกที่สำคัญของหลาย ๆ ประเทศ อาทิ อินเดีย, ไทย ซึ่งมีการเลี้ยงในเชิงเกษตร มีราคาขายที่แพงมาก 

## อ้างอิง

หมวดหมู่:อุปกรณ์และวัสดุสำหรับเขียนงานจิตรกรรม
หมวดหมู่:วัสดุสำหรับงานศิลปะ
หมวดหมู่:แมลง
หมวดหมู่:ผลิตผลจากสัตว์
หมวดหมู่:สัตว์แบ่งตามชื่อสามัญ
หมวดหมู่:สมุนไพร
เดอะ ซาวด์แทร็ก แชนแนล

right

**The Soundtrack Channel** (**STC**) เป็นช่องรายการเคเบิลและดาวเทียมที่เกี่ยวกับบทเพลงจากภาพยนตร์และโทรทัศน์ต่างๆ ตลอดยี่สิบสี่ชั่วโมง โดยช่องรายการนี้จะออกอากาศมิวสิกวิดีโอและอื่นๆ ที่เกี่ยวข้อง โดย STC ออกอากาศมิวสิกวิดีโอจากภาพยนตร์และโทรทัศน์ในแบบ Exclusive ซึ่งรวมถึงมิวสิกวิดีโอที่ถูกสร้างขึ้นสำหรับช่องรายการนี้เท่านั้นด้วย ช่อง STC ยังออกอากาศข่าวบันเทิง เบื้องหลังต่างๆ ของกระบวนการสร้างภาพยนตร์ รวมถึงบทสัมภาษณ์จากนักแสดงมากมาย ในประเทศไทย สามารถรับชมช่อง STC ได้ผ่านทาง ทรูวิชั่นส์ ช่อง 39 ในระบบดิจิตอล ปัจจุบันนี้ได้ยุติการออกอากาศแล้ว เมื่อวันที่ 30 มิถุนายน พ.ศ. 2552 ที่ผ่านมา
## ประวัติ
The Soundtrack Channel เริ่มออกอากาศครั้งแรกในเดือนมีนาคม ปี ค.ศ. 2002 โดยมีสถานีหลักอยู่ที่ ซานต้า โมนิก้า รัฐแคลิฟอร์เนีย โดยช่องรายการนี้ออกอากาศในต่างประเทศมากกว่า 35 ประเทศ

The Soundtrack Channel ออกอากาศมิวสิกวิดีโอในปัจจุบันและรวมถึงในภาพยนตร์เก่า

## ช่องรายการที่ให้บริการ
* STC แปซิฟิก -  (JCSAT 3A)  
* STC สหรัฐอเมริกา - ช่องรายการนำ (Telstar 10 (Apstar 2R), Eurobird 2, Atlantic Brid 2 และ Echostar 9 (Galaxy 23).)  
* STC ยุโรป*
* STC บราซิล*

- * ไม่มีรายละเอียดเพิ่มเติมเกี่ยวกับดาวเทียม 
* แหล่งข้อมูล: เว็บไซต์ Lyngsat Satellite (http://www.lyngsat.com) 

## สถานที่ที่สามารถรับชมได้

### ฮ่องกง
* Soundtack Channel ตอนนี้ได้เปิดให้บริการผ่าน now TV โดยเป็นส่วนหนึ่งของแพ็คเกจ เพลง/ภาพยนตร์ ในช่อง 553

### สิงคโปร์
* Soundtack Channel เปิดให้รับชมได้ผ่าน StarHub CableTV ช่อง 81

### ประเทศไทย
* Soundtack Channel สามารถรับชมได้ผ่านทาง TrueVisions สำหรับแพ็คเกจ Silver และ Platinum เท่านั้น ในช่อง 39

### ฟิลิปปินส์
* Soundtack Channel เปิดให้บริการผ่าน Cablelink Cable TV ช่อง 48 ในมะนิลา
* และยังสามารถให้บริการผ่านเคเบิลท่องถิ่นในบางจังหวัด

### ตะวันออกกลาง
* Soundtack Channel เปิดให้รับชมได้ผ่านทาง Orbit Satellite TV ช่อง 11 และช่อง 96

### สหรัฐอเมริกา
* Soundtrack Channel ให้บริการผ่าน EchoStar 9 (Galaxy 23).
* Soundtrack Channel ให้บริการผ่าน VDC ช่อง 453
* Soundtrack Channel ให้บริการผ่าน Fios TV (Verizon) และ U-Verse TV (AT&T)
* Soundtrack Channel ให้บริการผ่าน Atlantic Broadband ใน ไมอามี่ ช่อง 188
* Soundtrack Channel ให้บริการผ่าน Insight Communications Cable

### ไต้หวัน
* Soundtrack Channel เปิดให้รับชมได้ผ่าน TAS Satellite TV โดยดาวเทียม JCSAT 3A ซึ่งเป็นช่องเพลงภาษาอังกฤษเพียงช่องเดียว ร่วมกับช่องรายการเคเบิลไต้หวัน

## การเชื่อมต่อภายนอก
* เว็บไซต์หลัก 

หมวดหมู่:สถานีโทรทัศน์
หมวดหมู่:ทรูวิชั่นส์
ภาษาโลทา

**ภาษาโลทา** มีผู้พูดราว 80,000 คนในรัฐนาคาแลนด์ทางตะวันออกเฉียงเหนือของอินเดีย ส่วนใหญ่อยู่ทางตอนกลางของรัฐ อยู่ในตระกูลภาษาย่อยทิเบต-พม่า ใกล้เคียงกับภาษาเอา ที่ใช้พูดทางตอนเหนือ และภาษามณีปุรีในรัฐมณีปุระ เขียนด้วยอักษรละติน ที่ประดิษฐ์โดยมิชชันนารีชาวตะวันตก คำศัพท์ได้รับอิทธิพลจากภาษาอัสสัมและภาษาฮินดี มีการแปลคัมภีร์ไบเบิลเป็นภาษาโลทาด้วย

ลโทา
ภาษาวัมบูเล

**ภาษาวัมบูเล** เป็นภาษาของเผ่าวัมบูเล ไร เป็นหนึ่งในชนเผ่าที่พูดภาษากลุ่มกิรันตีในตำบลโอขันธุลกะ ทางภาคตะวันออกของเนปาล มีผู้พุดมากกว่า 5,000 คน อยู่รอบๆแม่น้ำสุนโกสีและกุธโกสีใกล้เทือกเขากุยภีร์ อยู่ทางใต้ของตำบลโอขันธุลกะ ทางตะวันตกของตำบลโขตัง ทางเหนือของตำบลอุทยปุระ และทางตะวันออกเฉียงเหนือของตำบลสินธุลี ภาษาที่ใกล้เคียงที่สุดคือภาษาโจโร

## อ้างอิง

* Opgenort, Jean Robert Matheus Leonard. 2002. The Wāmbule Language (xxix + 615 = 644 pp., 39 illus.). Amsterdam: Jean Robert Opgenort. ISBN 90-807158-1-6 – 2002. [The author’s doctoral dissertation, Leiden University, 6 June 2002]. 
* Opgenort, Jean Robert Matheus Leonard. 2004. A Grammar of Wambule. Grammar, Lexicon, Texts and Cultural Survey of a Kiranti Tribe of Eastern Nepal. Brill's Tibetan Studies Library. Languages of the Greater Himalayan Region, 2. Leiden: Koninklijke Brill. ISBN 90-04-13831-5 - 2004. 
* Opgenort, Jean Robert Matheus Leonard. In press. ‘About Chaurasia’, in Linguistics of the Himalayas and Beyond. Roland Bielmeier, Felix Haller, eds. Berlin: Mouton de Gruyter. 
* Rāī, Avināth. VS 2057. Vāmbule Rāī Śabdakoś. Lalitpur: Vāmbule Samāj Nepāl. 

วัมบูเล
พลังงานจลน์

**พลังงานจลน์** คือพลังงานที่เกิดกับวัตถุที่กำลังเคลื่อนที่ เช่น รถยนต์กำลังแล่น เครื่องบินกำลังบิน พัดลมกำลังหมุน น้ำกำลังไหลหรือน้ำตกจากหน้าผา ธนูที่พุ่งออกจากคันศร จักรยานที่กำลังเคลื่อนที่ เป็นต้น จึงกล่าวได้ว่า พลังงานจลน์ล้วนเป็นพลังงานกลที่สามารถเปลี่ยนรูปกลับไปกลับมาได้

วัตถุที่กำลังเคลื่อนที่ล้วนมีพลังงานจลน์ทั้งสิ้น ปริมาณพลังงานจลน์ในวัตถุจะมีมากหรือน้อยขึ้นอยู่กับมวลและความเร็วของวัตถุนั้น ถ้าวัตถุมีการเคลื่อนที่ด้วยความเร็วสูงจะมีพลังงานจลน์มาก แต่ถ้าเคลื่อนที่เท่ากันวัตถุที่มีมวลมากกว่าจะมีพลังงานจลน์มากกว่า

## เนื้อหา
พลังงานจลน์ เป็นพลังงานที่สะสมอยู่ในวัตถุจากอัตราเร็วของวัตถุขึ้นอยู่กับการเคลื่อนที่ของวัตถุ ใช้สัญลักษณ์ Ek หาพลังงานจลน์ได้จากปริมาณงานที่ทำได้ทั้งหมด ของวัตถุที่กำลังเคลื่อนที่ไปทำงานอย่างหนึ่ง จนกระทั่งวัตถุหยุดนิ่ง

จากนิยามเขียนเป็นสมการได้ว่า
::E_k = {1\over2}mv^2

หากมีแรง F กระทำต่อวัตถุ จนขนาดของความเร็วของวัตถุเปลี่ยนไป ทำให้พลังงานจลน์ของวัตถุเปลี่ยนไปจากเดิม พบว่างานที่แรงนั้นกระทำต่อวัตถุมีค่าเท่ากับพลังงานจลน์ของวัตถุที่เปลี่ยนไป หรือ W = Ek2-Ek1 เรียกคำกล่าวนี้ว่า หลักของงาน-พลังงานจลน์

พลังงานจลน์ของวัตถุขึ้นอยู่กับสองตัวแปร ได้แก่ มวล (m) และความเร็ว (v) ของวัตถุ ซึ่งสมการสำหรับคำนวณหาพลังงานจลน์ของวัตถุนั้น สามารถพิสูจน์ได้จาก สมการการเคลื่อนที่ของวัตถุซึ่งเคลื่อนที่แบบมีความเร่ง ดังนี้ เมื่อมีแรงภายนอกกระทำกับวัตถุ ทำให้วัตถุเคลื่อนที่แบบมีความเร่ง

## การหาค่าพลังงานจลน์
สามารถหาค่าได้จากสูตรต่อไปนี้
::E_k = {1\over2}mv^2
เมื่อ      
* *E<sub>k</sub>* = พลังงานจลน์ มีหน่วยเป็นจูล (J)
* *m* = มวลของวัตถุ มีหน่วยเป็นกิโลกรัม (kg)
* *v* = ความเร็วของวัตถุ มีหน่วยเป็นเมตรต่อวินาที (m/s)

แต่ว่าพลังงานจลน์นี้จะน้อยลงไปเรื่อย ๆ หากพลังงานศักย์เพิ่มขึ้นเมื่อโยนวัตถุหนึ่ง วัตถุนั้นจะเริ่มเก็บพลังงานศักย์ไปเรื่อย ๆ แต่เมื่อวัตถุนั้นตกลงมาวัตถุมีการใช้พลังงานศักย์โดยเปลี่ยนรูปพลังงานศักย์เป็นพลังงานจลน์ในการตกลงมาของวัตถุ

## พลังงานจลน์ของการหมุน
ในการหมุนของวัตถุรูปแผ่นกลมรอบแกน ๆ ทุกส่วนของวัตถุย่อมเคลื่อนที่เป็นวงกลมวนรอบแกนหมุนด้วยความเร็วเชิงมุมค่าเดียวกัน แต่อัตราเร็วเชิงเส้นซึ่งอยู่ในแนวเส้นตั้งฉากกับรัศมีไม่เท่ากัน เพราะจะขึ้นกับระยะทางที่ส่วนนั้น ๆ ห่างจากแกนมุม

พลังงานจลน์มีวัตถุมวล (m) ที่เคลื่อนที่ด้วยความเร็ว (v) จะมีพลังงานจลน์ สำหรับวัตถุที่มีการหมุน พิจารณาจากมวลย่อยที่ประกอบขึ้นเป็นวัตถุ แต่ละมวลย่อยมีการเคลื่อนที่ด้วยความเร็วต่าง ๆ กันขึ้นอยู่กับระยะทางที่มวลย่อยอยู่ห่างจากแกนหมุน นั่นคือแต่ละมวลมีพลังงานจลน์ต่างกัน พลังงานจลน์รวมของทุกมวลย่อยที่ประกอบขึ้นเป็นวัตถุนั้น จะเป็นพลังงานจลน์ของวัตถุเนื่องจากการหมุน 
          
## อ้างอิง

หมวดหมู่:จลนพลศาสตร์
หมวดหมู่:พลังงานในฟิสิกส์
หมวดหมู่:ฟิสิกส์เบื้องต้น
หมวดหมู่:พลศาสตร์
ปรง

**ปรง** () เป็นพืชที่มีขนาดเล็กคล้ายกับใบของปาล์ม แต่การเรียงตัวของใบนั้นคล้ายกับเฟิร์นข้าหลวง คือมีการเรียงตัวอยู่รอบ ๆ ศูนย์กลางของลำตัว ปรงเป็นพืชที่เลี้ยงง่าย เจริญเติบโตช้ามาก คือ 1 ปีจะเกิดใบเพียงแค่ใบ เดียวเท่านั้น ปรงสามารถทนต่อการขาดน้ำได้เป็นอย่างดีและถ้าขาดน้ำนาน ๆ ใบของปรงจะแห้งเหี่ยวตายไป แต่พอได้รับน้ำอีกครั้งใบก็จะเกิดขึ้นมาใหม่อีกครั้งหนึ่ง

## ประเภทของปรง
"ปรง" ในอันดับ (Order) Cycadales ทั่วโลกมีอยู่ด้วยกัน 3 วงศ์ คือ Cycadaceae, Stangeriaceae และ Zamiaceae มีสมาชิกรวมแล้วประมาณ 300 ชนิด (อาจมีการแยก ยุบรวม หรือพบชนิดใหม่เพิ่มเติมอยู่ตามความเห็นนักพฤกษศาสตร์แต่ละท่าน) โดยในวงศ์แรก Cycadaceae มีเพียง 1 สกุล คือ Cycas มีประมาณ 90 ชนิด กระจายพันธุ์กว้างขวางในเขตโลกเก่า ตั้งแต่ฝั่งตะวันออกของทวีปแอฟริกา มาจนถึงเอเชีย ออสเตรเลีย และตามหมู่เกาะในมหาสมุทรแปซิฟิก ปรงที่พบในไทยทั้งสิบกว่าชนิดก็ล้วนอยู่ในสกุล Cycas นี้ วงศ์ Stangeriaceae แยกเป็น 2 วงศ์ย่อย คือ Stangerioideae และ Bowenioideae ซึ่งแต่ละวงศ์ย่อยก็มีเพียงหนึ่งสกุล วงศ์ย่อยแรก คือสกุล Stangeria มีเพียง 1 ชนิด พบในแอฟริกาใต้ ส่วนวงศ์ย่อยที่ 2 คือสกุล Bowenia มี 2 ชนิด พบทางฝั่งตะวันออกของออสเตรเลีย วงศ์ Zamiaceae เป็นวงศ์ใหญ่สุดของปรง แยกออกเป็น 2 วงศ์ย่อย อันได้แก่ 

;วงศ์ย่อย Encephalartoideae 
ประกอบด้วยสกุลต่างๆ 4 สกุลคือ
# สกุล Dioon มีประมาณ 10 ชนิด พบในเม็กซิโกและอเมริกากลาง
# สกุล Encephalartos มีประมาณ 60 ชนิด ส่วนใหญ่พบทางฝั่งตะวันออกเฉียงใต้ของทวีปแอฟริกา
# สกุล Macrozamia มีประมาณ 30 ชนิด พบในออสเตรเลีย
# สกุล Lepidozamia มีเพียง 2 ชนิด พบทางฝั่งตะวันออกของออสเตรเลีย

;วงศ์ย่อย Zamioideae 
ประกอบด้วยสกุลต่างๆ 4 สกุล คือ
# สกุล Ceratozamia พบ 16 ชนิด อยู่ทางตอนใต้ของเม็กซิโก และอเมริกากลาง
# สกุล Microcycas มีเพียง 1 ชนิด พบในประเทศคิวบา
# สกุล Chigua มี 2 ชนิด พบในประเทศโคลัมเบีย
# สกุล Zamia มีประมาณ 60 ชนิด พบตั้งแต่ทางตอนใต้ของสหรัฐอเมริกา ลงไปจนถึงประเทศโบลิเวีย

ส่วนปรงที่นิยมนำมาปลูกเป็นไม้ประดับแพร่หลายกันอยู่ในบ้านเราคือ ปรงญี่ปุ่น (Cycas revoluta) มีประโยชน์ในการเป็นไม้ประดับ

## ข้อมูลจำเพาะ
;การดูแลรักษา
* **แสง** ชอบแสงแดดจัด
* **น้ำ** ปรงเป็นพืชที่ทนต่อการขาดน้ำและต้องการน้ำพอประมาณ
* **ดิน** ปลูกได้ในดินแทบทุกชนิดแต่จะเจริญเติบโตได้ดีในดินร่วนทราย
* **ปุ๋ย** ใส่ปุ๋ยคอกหรือปุ๋ยหมักบริเวณโคนต้น ปีละ 2 ครั้ง

;การขยายพันธ์ 
โดยการเพาะเมล็ดและการแยกหน่อ

;โรคและแมลง 
โรคนั้นไม่ค่อยมีรบกวนจะมีก็แต่แมลงจำพวกไรแดงและเพลี้ยหอย

;การป้องกันกำจัด 
การกำจัดควรใช้ยาประเภทดูดซึมเพราะปรงมีใบเล็กและลื่น โดยใช้ยาไซกอนในอัตรา 20 กรัม ผสมน้ำ 20 ลิตร ราดให้ทั่วบริเวณโคนต้น

## อ้างอิง

## แหล่งข้อมูลอื่น

หมวดหมู่:ไม้ประดับ
หมวดหมู่:วงศ์ปรง
แบ็กโฮม

***แบ็กโฮม*** () เป็นอัลบั้มสตูดิโอลำดับที่ 9 ของเวสท์ไลฟ์ บอยแบนด์ชาวไอริช ออกจำหน่ายเมื่อวันที่ 4 พฤศจิกายน พ.ศ. 2550 ในสหราชอาณาจักร และวันที่ 6 ตุลาคม พ.ศ. 2550 ในประเทศไทย เปิดอัลบั้มด้วยซิงเกิลแรก "โฮม" ผลงานเดิมของไมเคิล บลูเบล ออกเผยแพร่ในวันที่ 29 ตุลาคม พ.ศ. 2550 

อัลบั้มนี้นำเพลงเก่ามาขับร้องใหม่ 3 เพลง และเพลงใหม่ทั้งหมด 9 เพลง ผู้อำนวยการผลิตอัลบั้มนี้คือสตีฟ แม็ก ที่พวกเขาร่วมงานด้วยมาตลอดทุกอัลบั้มและที่ร่วมงานกันครั้งแรก ไม่ว่าจะเป็น Quiz Larossi, Per Magnusson, และ Rami and Arnthor

แนวดนตรีของอัลบั้มนี้เป็นลักษณะบัลลาด - ป็อป เพลงช้าอาทิ ‘I’m Already There’ และ ‘You Must Have Had A Broken Heart’ และเพลงที่เร่งจังหวะ up beat อาทิ 'The Easy Way’ และ ‘Pictures In My Head’ ส่วนเพลง ‘When I’m With You’ นั้นมาเป็นแนวสโลว์แจมอาร์แอนด์บี

## รายชื่อเพลง

* "Something Right" เรียกอีกอย่างว่า "Something's Right"
* "I'm Already There" เรียกอีกอย่างว่า "Already There"
* "The Easy Way" เรียกอีกอย่างว่า "Easy Way"
* "I Do" เรียกอีกอย่างว่า "I Do (The Best Is Yet to Come)"

## ชาร์ต

### ชาร์ตประจำสัปดาห์

### ชาร์ตสิ้นปี

## การรับรองและยอดขาย

## ประวัติการวางจำหน่าย

## อ้างอิง

หมวดหมู่:อัลบั้มเพลงของเวสต์ไลฟ์
หมวดหมู่:อัลบั้มเพลงในปี พ.ศ. 2550
ผลคูณจุด

**ผลคูณจุด** หรือ **ผลคูณเชิงสเกลาร์** ในทางคณิตศาสตร์ คือ การดำเนินการทวิภาคบนเวกเตอร์สองอันในปริภูมิแบบยุคลิด ซึ่งให้ผลลัพธ์เป็นปริมาณสเกลาร์ที่เป็นจำนวนจริง ต่างกับผลคูณไขว้ซึ่งให้ผลลัพธ์เป็นเวกเตอร์อีกอันหนึ่ง

## นิยาม
ผลคูณจุดของเวกเตอร์ **a** และเวกเตอร์ **b** เขียนแทนด้วย **a** · **b** (อ่านว่า *เอ ดอต บี*) นิยามโดยผลบวกของผลคูณระหว่างสมาชิกแต่ละตัวของ **a** และ **b**
::\mathbf{a} \cdot \mathbf{b} = \sum_{i=1}^n a_ib_i = a_1b_1 + a_2b_2 + \cdots + a_nb_n

ตัวอย่างเช่น ผลคูณจุดของเวกเตอร์ [1, 3, −5] กับ [4, −2, −1] สามารถคำนวณได้ดังนี้
::\begin{bmatrix}1&3&-5\end{bmatrix} \cdot \begin{bmatrix}4&-2&-1\end{bmatrix} = (1)(4) + (3)(-2) + (-5)(-1) = 3

## ความหมายทางเรขาคณิต
thumb|'''a'''cos(''θ'') คือเงาในแนวตั้งฉากบน '''b'''
ในปริภูมิแบบยุคลิด ผลคูณไขว้มีความสัมพันธ์กับความยาวและมุม สำหรับเวกเตอร์ **a** ผลลัพธ์ของ **a** · **a** คือกำลังสองของความยาวของ **a** ส่วนในกรณีทั่วไปเมื่อ **b** เป็นเวกเตอร์อีกอันหนึ่ง จะได้ว่า
::\mathbf{a} \cdot \mathbf{b} = |\mathbf{a}| \, |\mathbf{b}| \cos \theta
เมื่อ |**a**| และ |**b**| แทนความยาว (ขนาด) ของเวกเตอร์ **a** และ **b** ตามลำดับ และ θ คือมุมระหว่างเวกเตอร์ทั้งสอง

|**a**| cos(*θ*) คือความยาวของเงาของ **a** ในแนวตั้งฉากไปยัง **b** ตามรูป เมื่อมุมระหว่างเวกเตอร์ตั้งฉากต่อกัน โคไซน์ของมุม 90° จะเท่ากับศูนย์ จึงทำให้ผลคูณจุดของสองเวกเตอร์ที่ตั้งฉากกันจะเป็นศูนย์เสมอ

## ดูเพิ่ม
* ผลคูณไขว้

## แหล่งข้อมูลอื่น
* 
* Java demonstration of dot product
* Another Java demonstration of dot product
* Explanation of dot product including with complex vectors

หมวดหมู่:พีชคณิตเชิงเส้น
หมวดหมู่:การดำเนินการทวิภาค
ทฤษฎีบทของกรีน

**ทฤษฎีบทของกรีน** () เป็นทฤษฎีบทในแคลคูลัสเวกเตอร์ซึ่งแสดงความสัมพันธ์ระหว่างอินทิกรัลตามเส้นรอบเส้นโค้งปิดอย่างง่าย  กับอินทิกรัลสองชั้นเหนือบริเวณ  ในระนาบที่ถูกล้อมรอบด้วยเส้นโค้ง  นั้น ทฤษฎีบทของกรีนเป็นกรณีพิเศษใน 2 มิติของทฤษฎีบทของสโตกส์    

## ทฤษฎีบท
ให้ C เป็นเส้นโค้งปิดใด ๆ ที่มีทิศทางบวก (positively oriented) เป็นเส้นโค้งปรับเรียบเป็นช่วง ๆ (piecewise smooth) และเป็นเส้นโค้งอย่างง่าย (simple) ในระนาบ \R^{2} และให้ D เป็นบริเวณในระนาบที่ถูกล้อมรอบด้วยเส้นโค้งปิด C นี้ ถ้า L และ M เป็นฟังก์ชันของ (x,y) ซึ่งหาค่าได้บนบริเวณเปิดอันหนึ่งที่บรรจุบริเวณ D และอนุพันธ์ย่อยของทั้งสองฟังก์ชันนี้ต่อเนื่องแล้ว 


\oint_C (L\,dx + M\,dy) = \iint_D \left( \frac{\partial M}{\partial x} 
- \frac{\partial L}{\partial y} \right)\, dx\, dy


โดยการอินทิเกรตตามเส้นโค้ง C เป็นการอินทิเกรตในทิศทางทวนเข็มนาฬิกา

ในทางฟิสิกส์ ทฤษฎีบทของกรีนจะใช้ในการแก้ปัญหาอินทิกรัลของของไหลในสองมิติ ในเรขาคณิตและการทำรังวัดสามารถใช้ทฤษฎีบทของกรีนหาพื้นที่ของรูปร่างด้วยการอินทิเกรตไปตามเส้นขอบของรูปร่างนั้น

## ประวัติ
ทฤษฎีบทนี้ได้ชื่อตามจอร์จ กรีน ซึ่งกล่าวถึงผลลัพธ์ที่ใกล้เคียงกับทฤษฎีบทในบทความนี้ในปี ค.ศ. 1828 ในบทความ *An Essay on the Application of Mathematical Analysis to the Theories of Electricity and Magnetism* (ความเรียงว่าด้วยบทประยุกต์การวิเคราะห์เชิงคณิตศาสตร์กับทฤษฎีของไฟฟ้าและแม่เหล็ก) ในปี ค.ศ. 1846 โอกุสแต็ง-หลุยส์ โกชี ตีพิมพ์บทความที่มีทฤษฎีบทของกรีนปรากฏเป็นประโยครองสุดท้าย ซึ่งเป็นครั้งแรกที่ทฤษฎีบทของกรีนในรูปแบบที่พบได้ทั่วไปถูกตีพิมพ์ครั้งแรก รีมันน์เป็นคนแรกที่พิสูจน์ทฤษฎีบทของกรีนในปริญญานิพนธ์ว่าด้วยทฤษฎีของฟังก์ชันเชิงซ้อนตัวแปรเดียวของเขา

## อ้างอิง

หมวดหมู่:ทฤษฎีบททางคณิตศาสตร์
หมวดหมู่:แคลคูลัสเวกเตอร์
ยูทู

**ยูทู** () เป็นวงร็อกจากดับลิน ประเทศไอร์แลนด์ ประกอบด้วยสมาชิกคือ โบโน (ร้องนำ,ริทึ่มกีตาร์), ดิเอ็ดจ์ (ลีดกีตาร์,คีย์บอร์ด,ร้องประสาน), อดัม เคลย์ตัน (เบสกีตาร์), และ แลร์รี มูลเลน จูเนียร์ (กลอง,เพอร์คัชชัน) ยูทูเป็นวงที่ได้รับความนิยมอย่างมากตั้งแต่กลางยุคทศวรรษที่ 80 มียอดขายอัลบั้มได้มากกว่า 170 ล้านอัลบั้มทั่วโลก และได้รับรางวัลแกรมมี่ 22 รางวัล มากกว่าวงร็อกใด ๆ

ยูทูเริ่มก่อตั้งวงในปี 1976 ตั้งแต่สมาชิกในวงยังเป็นวัยรุ่น ช่วงกลางยุคทศวรรษที่ 80 พวกเขาประสบความสำเร็จในระดับนานาชาติกับอัลบั้มในปี 1987 ชุด The Joshua Tree และอัลบั้มในปี 1991 ชุด Achtung Baby ในต้นศตวรรษที่ 21 ยูทู พวกเขาประสบความสำเร็จกับยอดขายอัลบั้มและได้รับเสียงตอบรับที่ดีจากนักวิจารณ์ พวกเขายังช่วยเหลืองานสังคม อย่างเช่น ช่วยเหลือในงาน Amnesty International, Make Poverty History, การรณรงค์ ONE Campaign, Live Aid, Live 8, โบโน่ได้มีส่วนช่วยเหลือใน DATA ซึ่งย่อมาจาก Debt AIDS-Trade-Africa , และการหารายได้ช่วยเหลือทางด้านดนตรี เป็นต้น

## ผลงาน
### สตูดิโออัลบั้ม
* Boy (1980) 
* October (1981) 
* War (1983) 
* The Unforgettable Fire (1984) 
* The Joshua Tree (1987) 
* Rattle and Hum (1988) 
* Achtung Baby (1991) 
* Zooropa (1993) 
* Pop (1997) 
* All That You Can't Leave Behind (2000) 
* How to Dismantle an Atomic Bomb (2004)
* No Line on the Horizon (2009)
* Song of Innocence (2014)
* Songs of Experience (2017)
* Songs of Surrender (2023)

## แหล่งข้อมูลอื่น

* 

หมวดหมู่:กลุ่มดนตรีร็อกสัญชาติไอร์แลนด์
หมวดหมู่:กลุ่มดนตรีออลเทอร์นาทิฟร็อกสัญชาติไอร์แลนด์
หมวดหมู่:กลุ่มดนตรีที่ก่อตั้งในปี พ.ศ. 2519
หมวดหมู่:วงกลุ่มสี่สัญชาติไอร์แลนด์
หมวดหมู่:บุคคลจากดับลิน
หมวดหมู่:กลุ่มดนตรีจากดับลิน
เครื่องถ่ายเอกสาร

thumb|เครื่องถ่ายเอกสาร

**เครื่องถ่ายเอกสาร** เป็นอุปกรณ์สำนักงานอย่างหนึ่งซึ่งใช้ในการสำเนาเอกสาร โดยการใช้ความร้อน หรือหลักไฟฟ้าสถิต ในการอ่านเอกสารต้นฉบับและ พิมพ์เอกสารอีกฉบับออกมา

## เครื่องถ่ายเอกสารระบบไฟฟ้าสถิต
เครื่องถ่ายเอกสารระบบไฟฟ้าสถิต เป็นกระบวนการถ่ายเอกสารแบบใช้กระดาษเคลือบ ซึ่งใช้ประจุไฟฟ้าลบในการถ่ายทอดภาพจากต้นฉบับ เช่นเดียวกับเครื่องถ่ายเอกสารแบบใช้กระดาษธรรมดา แต่กระบวนการของระบบไฟฟ้าสถิต ใช้วัสดุและเทคนิคคล้ายกับการอัดรูปถ่าย กล่าวคือ เริ่มต้นด้วยการทำให้กระดาษเคลือบมีประจุไฟฟ้าลบ แล้วปล่อยให้กระดาษเคลือบสัมผัส กับลำแสงที่สะท้อนมาจากต้นฉบับ จากนั้นผ่านกระดาษลงในสารละลายออกและเป่าให้แห้งด้วยอากาศร้อนก่อนออกจากเครื่อง กระดาษเคลือบเป็นกระดาษที่บริษัทผู้ผลิตเครื่องถ่ายเอกสารผลิตขึ้นมาเป็นพิเศษ หน้ากระดาษด้านที่สัมผัสกับแสงเคลือบด้วยซิงค์ออกไซด์ ซึ่งเป็นสารที่มีความไวต่อแสง ส่วนด้านหลังกระดาษเคลือบด้วยสารละลายเรซินซึ่งจะอุดรูพรุนของกระดาษ ทำให้กระดาษ ไม่ดูดซับของเหลวเมื่อถูกจุ่มลงในสารละลาย เนื่องจากกระดาษมีความไวต่อแสง ดังนั้น จึงต้องป้องกันไม่ให้ถูกแสง นอกจากในช่วงเวลาที่ถ่ายเอกสารเท่านั้น

## เครื่องถ่ายเอกสารระบบสอดสี
เครื่องถ่ายเอกสารนี้ สามารถให้ภาพสีบนกระดาษธรรมดา โดยการผสมกันของผงหมึกแม่สี 3 สี คือ สีเหลือง (Yellow), สีฟ้า (Cyan) และสีม่วง (Magenta) การผสมกันของ ผงหมึกแม่สีทั้งสามสี จะได้สีเขียว (Green), สีแดง (Red), สีน้ำเงิน (Blue) และสีดำ (Black) เพิ่มขึ้นมา รวมเป็นสีทั้ง หมด 7 สีด้วยกัน กระบวนการถ่ายเอกสารมีความเร็วมาก การถ่ายเอกสารที่ใช้สีครบเต็มอัตรา ใช้เวลาประมาณ 33 วินาที สำหรับแผ่นแรกและหากใช้ต้นฉบับเดิม แผ่นต่อ ๆ มาจะใช้เวลาแผ่นละประมาณ 18 วินาทีเท่านั้น และหากเลือกจำนวนสีน้อยลง กระบวนการถ่ายเอกสารก็จะยิ่งใช้เวลาน้อยกว่าเดิมอีก บนแผงหน้าปัด ของเครื่องถ่ายเอกสารจะมีปุ่มสำหรับเลือกจำนวนสีและความเข้มที่ต้องการ

## อ้างอิง
* R. Schaffert: *Electrophotography*. Focal Press, 1975
* 

## ดูเพิ่ม
* การถ่ายเอกสาร

หมวดหมู่:อุปกรณ์สำนักงาน
หมวดหมู่:การคัดลอก